**A VDSZ tagozatai Szervezeti és Működési Szabályzatának tartalmi elemei**

**A VDSZ tagozatai: Értelmiségi-, ifjúsági-, műszakos-, nő-, nyugdíjas.**

|  |  |
| --- | --- |
| 1. | A VDSZ 2019. évi Küldöttértekezlete megerősítette a speciális érdekeket képviselő tagozatok szükségességét, alapszabályában biztosítja a tagozatok vezetőinek az Elnökségben való részvételét, ezzel lehetővé teszi az Elnökség és a Tagozatok közötti információáramlást, a Tagozatok működésének feltételeit. |
| 2. | A Tagozat a VDSZ 2019. évi Küldöttértekezletén elfogadott programjának megvalósítását elősegítő, a VDSZ érdekkörében működő szakszervezetek tagjainak speciális érdekeit megjelenítő és képviselő szervezet.Tevékenységét a VDSZ alapszabálya alapján és elnöksége keretében végzi, mint a VDSZ egy speciális érdekcsoportjának képviseletét felvállaló szervezet. |
| 3. | A Tagozat tagjait, szakágazatonként legalább egy-egy főt, a szakágazatok delegálják. A tagozat potenciális tagjának tekint minden VDSZ tagsággal bíró munkavállalót, ezért létszám tekintetében nyitott.Egy-egy tag az őt delegáló szakágazatot képviseli. A tag megbízatása megszűnik, ha lemond, vagy a delegáló szervezet visszahívja. A delegált tag megbízatása rendesen a két kongresszus közötti időre szól.A szakágazatok által delegáltak közül 1 fő rendelkezik szavazati joggal a döntést igénylő kérdésekben. A határozatképesség megállapításánál a tagozatba delegáló szakágazatok számát kell figyelembe venni. Határozatképes az ülés, ha azon a delegáló szervezetek szavazati jogú képviselőinek több, mint fele jelen van. |
| 4. | A Tagozatot a VDSZ elnökségében a tagok által megválasztott vezető képviseli. A tagozatvezetőt és helyettesét a szakágazatok delegált képviselői titkosan, egyszerű többséggel választják. |
| 5. | A Tagozat munkáját a VDSZ programjához és munkatervéhez csatlakozva, éves munkaterv alapján végzi. Munkatervét az általa képviselt szakmai csoportok, rétegek speciális érdekeinek figyelembevételével állítja össze. |
| 6. | A VDSZ alapszabályának értelmében a Tagozat állást foglalhat a szakszervezetek, a testületek előtt szereplő kérdésekben, véleményt nyilváníthat minden, a képviselt réteget érintő kérdésekben, illetve önálló javaslatokkal élhet. Az üggyel kapcsolatban kialakított állásfoglalását írásban továbbítja a VDSZ elnökségének. |

Budapest, 2019. december 11.

 Kiss Béla

 alelnök